གཞན་ཡང་།སློབ་དཔོན་ཟམ་གདོང་རིན་པོ་ཆེའི་དཀའ་ངལ་སྣ་ཚོགས་བརྒྱུད་ནས་གཏན་འབེབས་གནང་བའི་ཤེས་ཡོན་སྲིད་བྱུས་ལ་བཙན་བྱོལ་གྱི་མཁས་པ་དང་།གལ་ཆེའི་མི་སྣ་ཕལ་མོ་ཆེས་ཡང་དང་བསྐྱར་དུ་བགྲོ་གླེང་དང་ཞིབ་འཇུགཐ་ན་རྩོད་གླེང་གྲངས་མེད་བརྒྱུད་དེ་གཏན་འབེབས་བྱས་པ་ཞིག་ཡིན།བོད་ཀྱི་ཁྲིམས་བཟོ་ལྷན་ཚོགས་ཀྱིས་གཏན་ལ་ཕབ་པའི་སྲིད་བྱུས་གལ་ཆེན་ཞིག་ཀྱང་ཆགས་ཡོད།བློ་སེང་སྲིད་ལ་ལངས་པའི་ལོ་འདི་དག་ལ་ཤེས་ཡོན་སྲིད་བྱུས་ཀྱི་དགོངས་དོན་ལག་ལེན་ཕར་ཞོགསྔར་ཡོད་ཀྱི་བོད་ཡིག་གཙོ་གནད་དུ་འཛིན་པའི་ལས་ཁུངས་དང་།ལས་བྱེད་།བྱེད་སྒོ་དང་བཅས་པར་ཆག་འཇིག་ཆེན་པོ་ཐེབས་ཡོད་དེ།ཁོ་སྲིད་སྐྱོང་སྐབས་སུ་གངས་སྐྱིད་ནས་བོད་ཡིག་གི་ཤེས་རམས་པ་གལ་ཆེན་སྐོར་ཞིག་ལས་མེད་ཆགས་སོང་བ་དང་།ཡོད་པ་རྣམས་ནི་མིང་ཙམ་ལས་དོན་གྱི་ལས་མེད་ཀྱི་ངང་ཚུལ་དུ་ལྷུང་ཡོད།ཁོ་རང་ཉིད་ཀྱི་བོད་ཡིག་བོད་སྐད་ཀྱི་སྤུས་ཚད་ལ་ཡང་མཐོར་འདེགས་བྱུང་མེད།རང་གི་སྐད་ཡིག་གི་སྲོག་རྩ་གཅོད་ཨེ་ཐུབ་བལྟ་ཞིང་།རང་གི་སྐད་ཡིག་འབྲི་ཀློག་ལ་རང་མགོ་མི་ཐོན་པ་ཞིག་ང་ཚོའི་དབུ་ཁྲིད་དུ་འོས་སམ།འདི་ནས་གྲོས་ཚོགས་ལ་མཐོང་ཆུང་ཚད་ལས་རྒལ་བ་བྱས་འདུག།སྤྱི་འཐུས་ལྷན་ཚོགས་ནས་ཤེས་ཡོན་སྲིད་ཇུས་ཏག་ཏག་འགྲོ་ཡི་ཡོད་མེད་ཉམས་ཞིབ་ཚོགས་ཆུང་བཙུག་ནས་གྲོས་ཚོགས་སུ་ད་ལྟའི་བཀའ་ཤག་ནས་ཤེས་ཡོན་སྲིད་ཇུས་ཏག་ཏག་འགྲོ་ཡི་འདུག་པས་བསྔགས་བརྗོད་ཡོད་ཅེས་སྐུ་ངོ་ཚོགས་གཙོ་མཆོག་གི་དངོས་སུ་གསུང་བཞིན་དུ་ཁོང་གི་རྒྱབ་སྐྱོར་བ་ཚོས་ཁོང་གི་བཤད་པ་དེ་སྐྱག་རྫུན་ཡིན་པ་བཤད་འདུག།ཧཧཧཧཧརྫུན་བཤད་མང་དྲག་ན་ནང་འགལ་མང་པོ་ཡོང་དང་ཡོང།ཁག་མེད།འདི་ནི་རྫུན་མཁན་སྤྱི་ལ་ཕྲད་པའི་དཀའ་ངལ་ཞིག་རེད།